નર્મદા ડેમ રેકોર્ડબ્રેક સપાટીએ ઓવરફ્લો થતા નર્મદા નદીમાં પાણીની ભરપૂર આવક થતા પૂરની સ્થિતિ સર્જાઇ છે. ભરૂચ ગોલ્ડન બ્રિજ ખાતે નદીના પાણી શુક્રવારે ૩૨ ફૂટની ભયજનક સપાટીએ વહી રહ્યા છે. આજે શનિવારે નર્મદા નદી 35 ફુટની સપાટીએ પહોંચવા સંભવ છે. ભરૂચ, અંક્લેશ્વર. ઝગડિયા, હાંસોટ તાલુકાના નીચણવાળા વિસ્તારો અને કાંઠાના ગામોમાં નદીના પાણી ફરી વળ્યા છે. નદીની સપાટી હજુ વધવા સંભવ હોય પૂરની સ્થિતિ સામે તંત્ર એલર્ટ થઇ ગયું છે.